จากทางเหนือจากซ้ายไปขวา ชาเปลคอนดาสเตเบิลเป็นหอแปดเหลี่ยม และหอมียอดแหลมแบบกอทิกวิจิตร (Flamboyant gothic)
**อาสนวิหารบูร์โกส** (สเปน: *Catedral de Burgos*) อุทิศให้แก่พระแม่มารี ตั้งอยู่ที่เมืองบูร์โกส ประเทศสเปน สถาปัตยกรรมของอาสนวิหารเป็นแบบสถาปัตยกรรมกอทิกเป็นส่วนใหญ่ และมีชื่อเสียงว่าเป็นอาสนวิหารขนาดใหญ่ที่เป็นสถาปัตยกรรมที่มีเอกลักษณ์เป็นของตัวเอง

ประวัติ
-------

พระเจ้าเฟร์นันโดที่ 3 แห่งกัสติยา และบาทหลวงเมาริซิโอ (Bishop Mauricio) เป็นผู้สั่งให้สร้างอาสนวิหารบูร์โกส การก่อสร้างเริ่มขึ้นเมื่อวันที่ 20 กรกฎาคม ค.ศ. 1221 บนอาสนวิหารโรมาเนสก์เดิม โดยเริ่มจากด้านตะวันออกบริเวณ "chevet" (บริเวณที่มีคูหาสวดมนต์ต์ยื่นออกไปทางหลังวัด) หรือคูหาสวดมนต์ต์รอบจรมุข ใช้เวลา 9 ปีจึงสร้างส่วนนั้นเสร็จ แท่นบูชาเอกเริ่มสร้างเมื่อปี ค.ศ. 1260 แต่ก็หยุดไป 200 ปี ก่อนที่จะสร้างต่อจนเสร็จเมื่อสร้างหอโคมเหนือจุดตัดเมื่อ ค.ศ. 1567

สถาปนิกผู้สร้างอาสนวิหารนี้ในคริสต์ศตวรรษที่ 13 เป็นชาวฝรั่งเศส และในคริสต์ศตวรรษที่ 15 เป็นชาวเยอรมัน เมื่อบาทหลวงแห่งบูร์โกสเข้าร่วมประชุมสังคายนาคอนสแตนซ์ (Council of Constance) เมื่อปี ค.ศ. 1417 ท่านก็ได้นำสถาปนิกจอห์นแห่งโคโลญกลับมาสร้างหอและยอด "ฉลุหิน" จนเสร็จ

บาทหลวงคนที่สำคัญที่สุดของอาสนวิหารบูร์โกสในคริสต์ศตวรรษที่ 15 ที่เป็นทั้งผู้คงแก่เรียนและนักประวัติศาสตร์คือ อัลฟอนซุส อา ซังก์ตา มาริอา (Alphonsus a Sancta Maria)

เมื่อ ค.ศ. 1919 อาสนวิหารเป็นที่ฝังศพของโรดริโก ดิอัซ เด บิบาร์ หรือที่รู้จักกันในนาม "เอลซิด" ผู้เป็นขุนศึกชาวสเปนผู้เก่งกาจ และภรรยาฆิเมนา (Doña Jimena)

เมื่อวันที่ 31 ตุลาคม ค.ศ. 1984 อาสนวิหารบูร์โกสได้รับเลือกจากองค์การยูเนสโกให้ขึ้นทะเบียนเป็นมรดกโลก

สถาปัตยกรรม
-----------

คริสต์ศตวรรษที่ 15 ด้านตะวันตกหรือด้านหน้าของอาสนวิหารเป็นแบบกอทิกแบบฝรั่งเศส ขนาบสองข้างด้วยหอสองหอบนฐานเป็นสี่เหลี่ยม ตอนบนของหอเป็นยอดแหลมแปดเหลี่ยมทำด้วยหินสลักลวดลายโปร่ง ด้านหน้าเป็นสามชั้นมีประตูสามประตูที่มีรูปสลักหินเหนือประตู เหนือระดับประตูขึ้นไปเป็นหน้าต่างกุหลาบ เหนือหน้าต่างกุหลาบมีระเบียงรูปสลักหินบนฐานภายในกรอบหน้าต่างโค้ง เหนือบริเวณนั้นขึ้นไปเป็นอักษรสลัก **PULCHRA ES ET DECORA**  ("Beautiful art Thou, and graceful" -- พระเยซูผู้ทรงมีราศีและความสง่างาม) ตรงกลางเป็นรูปพระแม่มารี ยอดกลางสูง 80 เมตร

ผังของอาสนวิหารเป็นแบบกางเขน ทางเดินกลางยาว 106 เมตร ด้านในมีคูหาสวดมนต์ 15 คูหาที่ทางเดินข้างและแขนกางเขน ระเบียงทางด้านตะวันออกเฉียงเหนือของอาสนวิหาร และวังบาทหลวงทางด้านตะวันตกเฉียงใต้ สร้างในคริสต์ศตวรรษที่ 14 ภายในอาสนวิหารมีสิ่งที่มีคุณค่าทางประวัติศาสตร์และศิลปะซึ่งรวมทั้งแท่นบูชาทั้งเอกและรองหลายแท่น และอนุสรณ์สำหรับบุคคลสำคัญ ๆ

ชาเปลคอนเดสเตเบิล (Condastable Chapel) เป็นชาเปลแปดเหลี่ยมแบบกอทิกวิจิตร (Flamboyant Gothic) เต็มไปด้วยลวดลายสลักเสลาอย่างสวยงาม อัศวินและเทวดาและตราประจำตระกูล และเป็นที่ฝังศพของเปโดร เฟร์นันเดซที่ 3 แห่งเบลัสโก (Pedro Fernández III de Velasco) และครอบครัว ผู้เป็น Constable of Castile คนที่ 6 เมื่อคริสต์ศตวรรษที่ 15

ข้อมูลเพิ่มเติม
---------------

* แผนผังอาสนวิหาร
* สถาปัตยกรรมโรมาเนสก์
* สถาปัตยกรรมกอทิก
* อาสนวิหาร
* สถาปัตยกรรมการก่อสร้างอาสนวิหารในยุโรปตะวันตก

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**อาสนวิหารบูร์โกส**

* อาสนวิหารบูร์โกส (World Heritage Site profile)

สมุดภาพ
-------

* อาสนวิหารบูร์โกสแสดงให้เห็นหอ "ฉลุหิน" ด้านหน้าอาสนวิหารบูร์โกสแสดงให้เห็นหอ "ฉลุหิน" ด้านหน้า
* การตกแต่งด้านตะวันตกการตกแต่งด้านตะวันตก
* ภายใต้โดมภายใต้โดม
* หอแปดเหลี่ยมหอแปดเหลี่ยม
* ประตูหน้าประตูหน้า
* รูปสลักหน้าบันเหนือประตูรูปสลักหน้าบันเหนือประตู
* ประตูซาเม็นทาลด้านข้างประตูซาเม็นทาลด้านข้าง
* อนุสรณ์ของเปโดร เฟร์นันเดซที่ 3 แห่งเบลัสโกอนุสรณ์ของเปโดร เฟร์นันเดซที่ 3 แห่งเบลัสโก
* ระเบียงด้านข้างลักษณะโรมาเนสก์ระเบียงด้านข้างลักษณะโรมาเนสก์
* เปโดร เฟร์นันเดซที่ 3 แห่งเบลัสโกเปโดร เฟร์นันเดซที่ 3 แห่งเบลัสโก

| * ด
* ค
* ก
แหล่งมรดกโลกในประเทศสเปน |
| --- |
| ทางวัฒนธรรม | ศูนย์กลางประวัติศาสตร์กอร์โดบา • อาลัมบรา, เฆเนราลิเฟ และอัลไบซิน กรานาดา • อาสนวิหารบูร์โกส • อารามเอสโกเรียล • ผลงานของอันตอนี เกาดี • เมืองเก่าเซโกเบียและสะพานส่งน้ำ • ถ้ำอัลตามิราและศิลปะถ้ำยุคหินเก่าในสเปนเหนือ • โบราณสถานแห่งโอบิเอโดและอาณาจักรอัสตูเรียส • เมืองเก่าอาบิลาพร้อมด้วยโบสถ์นอกกำแพงเมือง • ซานเตียโกเดกอมโปสเตลา (เมืองเก่า) • สถาปัตยกรรมมูเดฆาร์แห่งอารากอน • เมืองประวัติศาสตร์โตเลโด • เมืองเก่ากาเซเรส • อาสนวิหาร, อัลกาซาร์ และหอจดหมายเหตุอินดีสในเซบิยา • นครเก่าซาลามังกา • อารามปุบแบล็ต • เส้นทางซานเตียโกเดกอมโปสเตลา • กลุ่มโบราณคดีเมริดา • อารามหลวงซานตามาริอาเดกัวดาลูเป • เมืองป้อมปราการประวัติศาสตร์แห่งกูเองกา • ลาลองฆาเดลาเซดาเดบาเลนเซีย • ลัสเมดูลัส • ปาเลาดาลามูซิกากาตาลานาและอุสปิตัลดาซันเปา บาร์เซโลนา • อารามยูโซและซูโซแห่งซานมิยัน • แหล่งศิลปะบนหินยุคก่อนประวัติศาสตร์ในหุบเขาโกอาและซิเอกาเบร์เด (ร่วมกับประเทศโปรตุเกส) • มหาวิทยาลัยและย่านประวัติศาสตร์อัลกาลาเดเอนาเรส • ซานกริสโตบัลเดลาลากูนา • กลุ่มโบราณคดีตาร์ราโก • ปัลเมรัลแห่งเอลเช • กำแพงโรมันแห่งลูโก • โบสถ์ศิลปะโรมาเนสก์แบบกาตาลาแห่งบัลย์ดาบูอี • แหล่งโบราณคดีอาตาปูเอร์กา • ภูมิทัศน์วัฒนธรรมอารังฆูเอซ • กลุ่มโบราณสถานสมัยฟื้นฟูศิลปวิทยาแห่งอูเบดาและบาเอซา • สะพานบิซกายา • ประภาคารเฮอร์คิวลีส • ภูมิทัศน์วัฒนธรรมแซร์ราดาตรามุนตานา • มรดกปรอท อัลมาเดนและอีดรียา • แหล่งดอลเมนแห่งอันเตเกรา • นครกาหลิบแห่งเมดินาอาซาอารา • ภูมิทัศน์วัฒนธรรมริสโกกาอิโดและภูเขาศักดิ์สิทธิ์แห่งกรันกานาเรีย • ปาเซโอเดลปราโดและบูเอนเรติโร ภูมิทัศน์แห่งศิลปะและวิทยาศาสตร์ | ตราสัญลักษณ์มรดกโลก |
| ทางธรรมชาติ | อุทยานแห่งชาติดอญญานา • อุทยานแห่งชาติการาโฆไน • อุทยานแห่งชาติเตย์เด • ป่าบีชโบราณและป่าบีชปฐมภูมิแห่งเทือกเขาคาร์เพเทียนและภูมิภาคอื่นของยุโรป |
| แบบผสม | ความหลากหลายทางชีวภาพและวัฒนธรรมอิบิซา • ปีเรเน-มงแปร์ดูว์ (ร่วมกับประเทศฝรั่งเศส) |
| *หมายเหตุ:* ใช้ชื่อตามที่ได้เสนอขึ้นทะเบียนเป็นแหล่งมรดกโลก |